armvectores/hy_wikipedia_2023 huggingface dataset:
Սանտա Լուզիա դու Պարուա

Սանտա Լուզիա դու Պարուա (պորտ.՝ Santa Luzia do Paruá), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 19 271 մարդ՝ 2006 թվականի տվյալներով։ Գրավում է 904,946 կմ² տարածք։ Բնակչության խտությունը՝ 21,3 մարդ/կմ²։


== Պատմություն ==
Քաղաքը հիմնադրվել է 1987 թվականի նոյեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 27.741.656,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.413,08 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,616 (տվյալները ՄԱԿ-ի զարգացման ծրագրի)։
Քուֆրա (Շիրվանի գավառ)

Անվան այլ կիրառումների համար տե՛ս՝ Քուֆրա (այլ կիրառումներ)Քուֆրա, ավան Արևմտյան Հայաստանում, Բիթլիսի վիլայեթի Շիրվանի գավառակում։
Հանդիսացել է գավառակի կենտրոն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թինաթին Քաջրիշվիլի

Թինաթին Քաջրիշվիլի (1978, Թբիլիսի, Վրացական ԽՍՀ, ԽՍՀՄ), վրացի ռեժիսոր, պրոդյուսեր։


== Կենսագրություն ==
Թինաթին Քաջրիշվիլին ծնվել է 1978 թվականին, Թբիլիսիում։ 2001 թվականին ավարտել է Վրաստանի թատրոնի և կինոյի պետական համալսարանը՝ կինոռեժիսորի մասնագիտությամբ։ Մասնակցել է IFASC* և EAVE դասընթացներ և ստացել պրոդյուսերի որակավորում և հանդես է եկել որպես մի քանի կարճամետրաժ, վավերագրական և լիամետրաժ ֆիլմերի պրոդյուսեր։ «Հարսները» նրա առաջին լիամետրաժ ռեժիսորական աշխատանքն է։


== Ֆիլմեր ==
«Օպուս 1» (կարճամետրաժ)
«Խորհուրդներ» (կարճամետրաժ)
«Հարսներ», 2014Որպես պրոդյուսեր՝

«Բույնը» (ռեժիսոր՝ Թ. Բզիավա, ցուցադրվել է Սանդենս, Քորքի, Փալմ Սփրինգի, Հոնկոնգի Կինոփառատոներում)
«Սև թութը» (ռեժիսոր՝ Գ. Ռազմաձե, ցուցադրվել է Սանդենս, Քորքի, Փալմ Սփրինգի, Հոնկոնգի Կինոփառատոներում)
«Փարաջանովը» (ռեժիսոր՝ Սերժ Ավետիքյան, Օ. Ֆետիսովա, պրեմիերան կայացել է Կարլովի Վարիի մրջազգային կինոփառատոնում)


== Ծանոթագրություններ ==


== Արտաքին հղումներ ==
Թինաթին Քաջրիշվիլի մասին imdb.com կայքում
Շեյխդաութ

Շեյխդաութ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Երազ (բանաստեղծություն)

«Երազ», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականի հունվարի 20-ին։
Ինքնագիրը չի պահպանվել։
Առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների  երկրորդ հատորում (էջ 130-131)՝ թվագրված «1892 թվականի, հունվարի 20», այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 84)։
Արտատպվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Վառնա (լիճ)

Վառնա լիճ (բուլղար․՝ Варненско езеро), ամենախոշոր և ամենախոր ծովախորշը (լիման) Բուլղարիայի սևծովյան ափում։ Գտնվում է Վառնա քաղաքի մերձակայքում, արհեստական նավարկելի ջրանցքներով միացած է Վառնայի ծոցին և Բելոսլավյան լճին ։
1950 թվականի մարտի 16-ին Վառնա լիճը, Ստալինի լեռնագագաթի (նախկինում Մուս-Ալլայի լեռնագագաթ) տարածքում գտնվող մի խումբ լեռնային լճերի հետ միասին, վերանվանվել է Ստալինյան լճեր (մինչև 1956 թվականը)։ 1972 թվականին լճից ոչ հեռու հայտնաբերվել է Վառնայի գերեզմանատունը ։


== Առանձնահատկություններ ==
Լճի մակերեսը 17 կմ² է, խորությունը՝ 9,5-19 մետր։ Լճի ջերմաստիճանը և աղիության մակարդակը կախված են լիճ լցվող ծովային ջրից։ Գարնանը աղիությունը նվազում է, իսկ ամռանը և աշնանը՝ աճում։ Որոշ տեղերում ջրի մակերեսը տաքանում է մինչև +25 °C, մակերևույթի տարեկան միջին ջերմաստիճանը մոտ +14 °C է, իսկ ջրի հատակին ջերմաստիճանը ոչ ավելի է, քան +8 °C: Աղի ջրի գերակշռության հետ կապված լճում բնակվում են միայն ծովային ձկնատեսակներ .:


== Աշխարհագրական դիրք ==
Վառնա լիճը ունի տեկտոնական ծագում, այն ձևավորվել է Պլեյստոցենի դարաշրջանում Պրովադիսկա գետաբերանից։ Արևմուտքից լիճն արհեստական ջրանցքով միացած է Բելոսլավյան լճին, որտեղ գտնվում է Վառնա նավահանգստի արևմտյան տերմինալը (բուլղար․՝ Терминал Варна Запад)։ Արևելքում Սև ծովից այն առանձնացված է ավազոտ երկու կիլոմետրանոց ժապավենով, որն ընդարձակվում է տարեց տարի։ Հարավային ափը կտրուկ է և բարձր, իսկ հյուսիսայինը՝ հարթ։ Վառնա լճի հատակը ծածկված է տիղմի շերտով, որոշ տեղերում այն հասնում է 30 մետրի։ Հատակի ամենախորը տեղերը ծածկված են ծծմբաջրածնային ցեխով, որն օգտագործվում է ցեխաթերապիայի նպատակով։ Մինչև 20-րդ դարը լճի ջուրը ծով էր հոսում Վառնա գետով, բայց Վառնա նավահանգստի (բուլղար․՝ терминал Варна Изток) արևելյան տերմինալի կառուցումից լճի չորացումից հետո 1906-1909 թվականներին լճից մինչև ծով փորվեց նավարկելի ջրանցք, ինչը հանգեցրեց լճում ջրի մակարդակի անկման և 1,4-1,5 մետր բարձրությամբ ծովային ջրերի ներխուժման, որի պատճառով ջուրը աղի դարձավ։ Ավելի ուշ՝ դեպի հարավ նոր նավարկելի ջրանցք փորվեց, 12 մետր խորությամբ ., իսկ 1976 թվականին ջրանցքների վրա գցվեց Ասպարուխով կամուրջը, որը միացնում էր լիճը Վառնայի ծոցին։
Գետեր, որոնք թափվում են Վառնա լիճ..

Պրովադիսկա
Դևնյա (բուլղար․՝ Девня)
Իգնատևսկատա (բուլղար․՝ Игнатиевската)
Կոնստանտինովսկա (բուլղար․՝ Константиновска)
Պեյներջիսկի հեղեղատ (բուլղար․՝ Пейнерджикски дол)Լճի հյուսիսային ափին տեղակայված են Էզերովո և Կազաշկո գյուղերը։


== Ծանոթագրություններ ==


== Արտաքին հղումներ ==
Varna Lake in World Lake Database Archived 2019-08-03 at the Wayback Machine.
Բանգլադեշի զինանշան

Բանգլադեշի զինանշանը (բենգալերեն՝ বাংলাদেশের জাতীয় প্রতীক - Bānglādēśēr Jātīẏo Pratīk) ընդունվել է Բանգլադեշի անկախությունից քիչ անց՝ 1971 թվականին։
Զինանշանը իր մեջ պարունակում է ջրի վրա գտնվող ջրաշուշան՝ ոսկեգույն գույնով։ Ջրաշուշանի վերևում գտնվում են 4 աստղեր և 3 ջուտի տերևներ։ Ջրաշուշանը երկրի ազգային ծաղիկն է և խորհրդանշում է Բանգլադեշով անցնող մի շարք գետերը։ Հինգ ալիքները խորհրդանշում են երկրի 5 գետերը՝ Բրահմապուտրա, Պադմա, Մեղնա, Ջամունա և Կարմապուլի։ Երկու կողմերում կան բրնձի հասկեր , որոնք խորհրդանշում են երկրի գյուղատնտեսությունը և նրա զարագցումը։ Չորս աստղերը խորհրդանշում են երկրի չորս հիմնադիր սկզբունքները, որոնք ամրագրված են Բանգլադեշի 1972 թվականի առաջին սահմանադրության մեջ` տարածքը, բնակչությունը, ինքնիշխանությունը ու կառավարությունը։
Զինանշանի ընդունման բնօրինակ օրենքում մասնավորապես ասվում է.


== Պատմական զինանշաններ ==

		


== Տես նաև ==
Բանգլադեշ
Բանգլադեշի դրոշը


== Ծանոթագրություններ ==
Կրենիդովսկի գյուղական խորհուրդ (Սերեդինո-Բուդսկի շրջան)

Կրենիդովսկի գյուղական խորհուրդ  (ուկրաիներեն՝ Кренидівська сільська рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Կրենիդովսկի գյուղական խորհրդում բնակվում էր 870 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Պատգամավորների ընթացիկ ցանկ ==
Քաղաքական խմբակցություններ.  ՀՅԴ   Սահմանադրական Ժողովրդավարական Կուսակցություն   Մուսուլմանների պատգամավորներ   Եզդի պատգամավորներ


== Լիազորությունները դադարեցրած պատգամավորներ ==


== Տես նաև ==
Հայաստանի Հանրապետության Խորհրդարանի (1918-1920) 1-ին գումարման պատգամավորների ցանկ


== Արտաքին հղումներ ==
Պառլամենտարիզմի պատմություն


== Նշումներ ==


== Ծանոթագրություններ ==
(270) Անահիտ

(270) Անահիտ (անգլ.՝ Anahita), աստերոիդ աստերոիդների հիմնական գոտում։ Հայտնաբերվել է 1887 թվականի հոկտեմբերի 8-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,19773 ա. մ., առավելագույնը մոտենում է 1,8659 ա. մ. հեռավորության վրա և հեռանում 2,5295 ա. մ., իսկ Երկրի ուղեծրին Անահիտ աստերոիդը նվազագույնը մոտենում է 0,8574 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1190,04 երկրային օրվա ընթացքում, իր ուղեծրով շարժվելով միջինում 0,302512 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,37° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(270) Անահիտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորվաթիայի գիտությունների և արվեստների ակադեմիա

Խորվաթիայի գիտությունների և արվեստների ակադեմիա (լատիներեն՝ Academia Scientiarum et Artium Croatica, խորվաթերեն՝ Hrvatska akademija znanosti i umjetnosti, abbrev. HAZU), ազգային ակադեմիա Խորվաթիայում։ Հիմնադրվել է 1866 թվականին որպես Հարավսլավիայի գիտությունների և արվեստների ակադեմիա (Jugoslavenska akademija znanosti i umjetnosti, abbrev. JAZU): Ակադեմիայի գլխամասը գտնվում է Զագրեբում։


== Պատմություն ==
Հաստատությունը հիմնադրվել է Զագրեբում  1861 թվականի ապրիլի 29-ին Խորվաթիայի խորհրդարանի (Sabor) որոշմամբ որպես Հարավսլավիայի գիտությունների և արվեստների ակադեմիա։


=== Անվանափոխություն ===
1941-1945 թվականների ընթացքում՝ Առանցքի ուժերի ռեժիմի օրոք,  ակադեմիայի անունը  փոխվեց՝ Հարավսլավիայի ակադեմիայից դառնալով Խորվաթիայի՝ակադեմիա։ 1991 թվականին, երբ  Խորվաթիան Հարավսլավիայից ձեռք բերեց անկախություն, այն կրկին վերանվանվեց «Խորվաթիայի» ակադեմիայի։


== Բաժիններ ==

Ակադեմիան ունի 9 բաժիններ (դասեր)՝

Սոցիալական գիտությունների բաժին
Մաթեմատիկական, ֆիզիկական և քիմիական գիտությունների բաժին
Բնագիտության բաժին
Բժշկագիտության բաժին
Բանասիրական գիտությունների բաժին
Գրականության բաժին
Գեղարվեստի բաժին
Երաժշտության և երաժշտագիտության բաժին
Տեխնիկական գիտությունների բաժին


=== Պատմական գիտությունների ինստիտուտ ===
Պատմական գիտությունների ինստիտուտն ակադեմիայի հետազոտական ստորաբաժանումներից մեկն է։ Այն տեղավորված է Դուբրովնիկում գտնվող վերածննդի ճարտարապետական ոճով կառուցված շենքում։ Ունի ձեռագրերի հարուստ հավաքածու և գրադարան։ Ակադեմիայի կողմից գրախոսվում և ինստիտուտի կողմից տպագրվում են երկու ամսագրեր՝ Anali (հրատարակվում է խորվաթերեն) և Dubrovnik Annals (հրատարակվում է անգլերեն)։


== Անդամակցություն ==
Ակադեմիան ունի անդամակցության չորս դասեր
Իսկական անդամներ
Ասոցիացված անդամներ
Պատվավոր անդամներ
Թղթակից անդամներԻսկական և թղթակից անդամների թիվը սահմանափակվում է մինչև 160 յուրաքանչյուրում, ասոցիացված անդամների թիվը՝ 100: Յուրաքանչյուր բաժնում կարող է ներգրավվել 24 իսկական անդամ։ Միայն իսկական անդամները կարող են ստանալ ակադեմիկոսի կոչում (անգլ.՝ F.C.A., խորվ.՝ akademik (տղամարդ անդամներ) կամ akademkinja (կին անդամներ))։


== Նախագահներ ==


== Ծանոթագրություններ ==
Ջրային գոլորշի

Ջրային գոլորշի, ջրի գազանման վիճակ։ Ստանում են շոգեգոյացման (գոլորշիացման) ժամանակ՝ ջուրը շոգեկաթսաներում և այլ ջերմափոխանակիչ ապարատներում տաքացնելիս։ Ջրային գոլորշին պատկանում է այսպես կոչված իրական գազերի դասին, քանի որ ճնշման և տեսակարար ծավալի արտադրյալը միևնույն ջերմաստիճանի դեպքում հաստատուն չի մնում։ Հագեցած վիճակը, որի դեպքում ջուրը և գոլորշին հավասարակշռության մեջ են գտնվում (տես Հագեցած գոլորշի), բնութագրվում է հագեցման ջերմաստիճանով։ Ամբողջ հեղուկը գոլորշու վերածելուց հետո (100 °C-ում գոլորշու ծավալը 1673 անգամ գերազանցում է 4 °C-ում ջրի ծավալից) ջերմաստիճանը կարող է նորից աճել։ Այդ դեպքում գոլորշին հագեցած վիճակից անցնում է գերտաքացած վիճակի։ Շոգեուժային տեղակայանքներում Ջրային գոլորշիը ծառայում է որպես աշխատանքային մարմին, իսկ օդափոխման, ջերմամատակարարման և ջրամատակարարման համակարգերում՝ որպես ջերմակիր։ Ջրային գոլորշին օգտագործվում է նաև մի շարք տեխնոլոգիական պրոցեսներում։ Շոգեմեքենաներում և տուրբիններում, որպես կանոն, կիրառվում է գերտաքացած գոլորշի, քանի որ դրանով աշխատող մեքենայի օ․ գ․ գ-ն ավելի բարձր է, քան հագեցած գոլորշիով աշխատողինը։ Ջեռուցման սարքերում տնտեսապես ավելի նպատակահարմար է հագեցած Ջրային գոլորշու օգտագործումը։ Աշխարհի հզոր շոգեուժային տեղակայանքներում օգտագործում են 25 Մն/մ2 ճնշման և 545 °C ջերմաստիճանի Ջրային գոլորշին։ Ջրային գոլորշու ուսումնասիրությունները սկսվել են 16-17-րդ դարերում։
Վանականը, որը վաճառեց իր «ֆերարին»

«Վանականը, որը վաճառեց իր «ֆերարին»» (անգլ.՝ The Monk Who Sold His Ferrari), ինքնակատարելագործման մասին գիրք, որի հեղինակն է գրող և մոտիվացիոն հռետոր Ռոբին Շարման։ Գիրքը բիզնես-առակ է՝ հիմնված 25 տարեկանում իրավաբանի գործունեությունն ավարտելուց հետո Շարմայի անձնական փորձի վրա։ 2019 թվականին հրատարակվել է գրքի հայերեն տարբերակը։ 


== Հրատարակում ==
«Վանականը, որը վաճառեց իր «ֆերարին»» գիրքը հրատարակել է «Harper Collins» հրատարակչությունը 1999 թվականին։ 2013 թվականի դրությամբ՝ վաճառվել է գրքի ավելի քան 3 միլիոն օրինակ։ 
Ռոբին Շարման գրել է նաև այս շարքի մի քանի այլ գիրք, այդ թվում՝ «Իր «ֆերարին» վաճառած վանականի գաղտնի նամակները», «Իր «ֆերարին» վաճառած վանականից առաջնորդության դասեր», «Բացահայտիր քո ճակատագիրն այն վանականի հետ, որը վաճառեց իր «ֆերարին»» և «Իր «ֆերարին» վաճառած վանականից ընտանեկան իմաստության դասեր»։


== Սյուժե ==
Գրքի սյուժեն զարգանում է երկու կերպարի՝ Ջուլիան Մանթլի և նրա լավագույն ընկերոջ՝ Ջոնի շուրջ։ Ընթանում է զրույցի տեսքով։ Ջուլիանը պատմում է իր հոգևոր վերապրումների մասին հիմալայան ճամփորդության ժամանակ, որը նա կատարել է իր հանգստյան տան և կարմիր «ֆերարիի» վաճառքից հետո։


== Ծանոթագրություններ ==
Գեբելեյն

Գեբելեյն (արաբ․՝ الجبلين‎‎: Երկու լեռներ, եգիպ.՝ Inerty կամ Per-Hathor, հուն․՝ Pathyris or Aphroditopolis), հնագույն եգիպտական քաղաք, որը գտնվում է Նեղոսի ափին, մոտավորապես 40 կմ հեռավորության վրա հարավից՝ Թեբեից և Վադի-էլ-Գեդիդից։
Տեղանքի ժամանակակից անվանումը արաբերեն հնչում է որպես Նագա-էլ-Գերիրա արաբ․՝ الغريرة‎‎‎:


== Հնագիտություն ==
Գեբելեյնը հայտնի է մեծ գերեզմանատնով, որը գոյություն է ունեցել մինչդինաստիական ժամանակաշրջանից մինչև Միջին թագավորություն։ Քաղաքի նկատմամբ հնագիտական հետաքրքրությունը հայտնվեց 18-րդ դարի սկզբին և այն ընդգրկվել է Բենուա դե Մայեի «Եգիպտոսի նկարագրություն» աշխատության մեջ։ Այն հնագիտական գտածոները, որոնք հայտնաբերվել են այստեղ, վաճառվում են հնությունների շուկայում և մտնում են Թուրինի, Կահիրեի, Բեռլինի, Լիոնի և Բրիտանական թանգարանների հավաքածուի մեջ։


=== Մինչդինաստիական մումիաներ ===
Գեբելեյնում հայտնաբերվել են բադարյան մշակույթի վեց բնական մումիֆիկացված մարմիններ, որոնց մահը թվագրվում է մոտավորապես մ.թ.ա. 3400 թվական, այսինքն մինչև Եգիպտոսի մինչդինաստիական ժամանակաշրջանը։ Գեբելեյնական մումիաները պեղվել են անապատում 19-րդ դարի վերջին Ուոլլիս Բաջեմի կողմից.:
1901 թվականից մումիաները ցուցադրվել են Բրիտանական թանգարանի ցուցահանդեսների ժամանակ։


== Հաթոր տաճար ==
Գեբելեյնում նույնպես պահպանվել են Հաթոր տաճարի (արևելյան թեքությամբ) փլատակներ` կավե աղյուսների և II-III դինաստիաների թագավորական ստելաների զարդատախտակների թվով։ Ներկայացվել են արձանագրություններ Երկրորդ անցումային շրջանի կառավարիչների մասին, ներառյալ Դեդումոս II-ի ստելայի, Ջուդատկար Մոնտեմսաֆի քարի և Սեկեմտաու անունով կառավարչի ստելայի վրա։ Հիքսոսների կառավարիչները նույնպես հիշատակվում են ինչպես օրինակ Ապոպի I-ը և Հիանը։
Ուշ ժամանակաշրջանի գտածոները ներառում են քահանայապետ Ամոն Մենհեպերի և նրա կողակից Իսետեմհեբի անուններով աղյուսներ։ Հնարավոր է, որ աղյուսը ստացվել է նավահանգստից, որը սահմանակից է տաճարին։ Պտղոմեոսի դարաշրջանից պահպանվել են Պտղոմեոս VIII Էվերգետ II-ի արձանից բեկորներ։


== Պտղոմեոսի ժամանակաշրջան ==
Պտղոմեոս VI Ֆիլոմետորի կառավարման տարիներին Գեբելեյնում գոյություն է ունեցել ռազմական ճամբար, որի արդյունքում մ.թ.ա. 186 թվականին տեղի է ունեցել Թեբեի ապստամբությունը։ Ճամբարը ոչնչացրել են ապստամբները մ.թ.ա. 88 թվականին, իսկ տեղանքում մարդիկ նույն մասշտաբով չեն բնակվել։ Հարյուրավոր դեմոտիկական և հունական պապիրուսներ և օստրակոններ, որոնք պատկանում էին զինծառայողներին և տեղի տաճարին, հայտաբերվել են 1890-1930 թվականների ավերակների ժամանակ։ Այստեղ ներառված է Հորոսի վարձկանի, Նեհոտեսի որդու և Դրիտոնի հեծյալի արխիվը։


== Ծանոթագրություններ ==


== Արտաքին հղումներ ==
Եգիպտական գտածոները Լիոնի դե Կոնֆլյուանս թանգարանում
Եգիպտական Gebelein  գտածոները Բրիտանական թանգարանում, Լոնդոն
Մեգրեգա (այլ կիրառումներ)

Մեգրեգա, կարող է վերաբերել՝

Մեգրեգա - գետ Ռուսաստանում, Օլոնկայի վտակը
Մեգրեգա - գյուղ Ռուսաստանի Կարելիայի հանրապետության Օլոնեցկի շրջանի կազմում
Ալեքսեյ Շվեդով

Վլադիմիր Միխայիլով (ռուս.՝ Алексе́й Алексе́евич Шве́дов, սեպտեմբերի 30, 1915(1915-09-30) - 1991), խորհրդային և ռուս դիվանագետ։


== Կենսագրություն ==
1954 թվականին ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը։
1944 թվականից զբաղվել է դիվանագիտական գործունեությամբ։

1944 - 1945 թվականներին՝ ԽՍՀՄ ներքին գործերի նախարարության կենտրոնական համակարգի աշխատակից։
1945 - 1950 թվականներին՝ Եգիպտոսում ԽՍՀՄ առաքելության առաջին քարտուղար։
1950 - 1955 թվականներին՝ ԽՍՀՄ արտաքին գործերի նախարարության եվրոպական բաժնի առաջին քարտուղար, խորհրդական։
1956 - 1958 թվականներին՝ ԽՍՀՄ արտաքին գործերի նախարարության Մերձավոր Արևելքի երկրների բաժնի վարիչի տեղակալ։
1958 - 1960 թվականներին՝ ԽՍՀՄ արտաքին գործերի նախարարության Աֆրիկայի երկրների բաժնի վարիչ։
1960 - 1962 թվականներին՝ ԽՍՀՄ արտաքին գործերի նախարարության Աֆրիկյան առաջին բաժնի վարիչ։
1962 թվականի հուլիսի 20-ից մինչև 1965 թվականի օգոստոսի 13-ը Մարոկկոյում եղել է ԽՍՀՄ արտակարգ և լիազոր դեսպան
1965 - 1986 թվականներին՝ ԽՍՀՄ արտաքին գործերի նախարարության Աֆրիկյան առաջին բաժնի վարիչ։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 3, с. 582.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
ՕԴՆ75
Նորաձևություն (ֆիլմ, 2008)

«Նորաձևություն» (անգլ.՝ Fashion, հինդի՝ फैशन), հնդկական ֆիլմ։ Ռեժիսորը Մադհուրա Բհանդարկարան է։ Վարձույթի է հանվել 2008 թվականի հոկտեմբերի 29-ին։ «Նորաձևություն» կինոնկարը համարվում է Բոլիվուդի լավագույն ֆիլմը։ Դերասանուհիներ Պրիանկա Չոպրան և Կանգանա Ռանաուտն իրենց դերերը կատարելու համար արժանացել են մի քանի մրցանակների, այդ թվում՝ Filmfare Awards և Հնդկաստանի ազգային կինոմրցանակի։


== Սյուժե ==
Բնիկ Չանդիգարհի կին Մեգհնա Մատհուրը ունի նվիրական երազանք՝ դառնալ սուպերմոդել։ Դրա համար նա հավաքում է պորտֆոլիոն և մեկնում Մումբայ։ Այստեղ նա հանդիպում է իր վաղեմի ծանոթուհի Ռոհիտային, ով դառնում է իր ուղեկիցը նորաձևության աշխարհում։ Նա շատ փորձությունների միջով պետք է անցնի, որ հասնի իր նպատակին․ պետք է նկարահանվի սպիտակեղենի գովազդում, մասնակցի անցանկալի հավաքույթների։ Մյուս կողմից նորաձևության արդյունաբերությունը զարմացնում է Մեգհնուին, բայց նա համառորեն առաջ է շարժվում և հասնում իր նպատակին։ Բայց, ինչպես պարզվում է, բարձունքում իր տեղը պահելն ավելի դժվար է, քան այնտեղ հասնելը։
Մեգհնիի կարիերայի վերելքին զուգահեռ արդեն հայտնի սուպերմոդել Շոնալի Գուջրալի վարկանիշն ընկնում է։ Նրա հակումը դեպի թմրանյութեր նրան թողնում են առանց աշխատանքի և կացարանի։ Եվ վերջում դրանք նրան տանում են դեպի մահ։


== Դերերում ==
Պրիյանկա Չոպրա - Մեգհնա Մատհուր
Կանգանա Ռանաուտ (անգլ.՝  Kangana Ranaut) - Շոնալի Գուջրալ
Մուգդհա Գոդսե (անգլ.՝ Mugdha Godse) - Ջանեթ Սեկուէյրա
Արբաազ Խան - Աբհիջիտ Սարին, մոդելային մագնատ
Աշվիտ Մուշրան - Ռոհիթ Կհաննա, սկսնակ դիզայներ
Արջան Բաջվա - Մաանավ
Ռաջ Բաբբար (անգլ.՝ Raj Babbar) - Մեգհնիի հայրը
Կիրան Ջունեյա - Մեգհնիի մայրը 
Սամիր Սոնի - Ռահուլ Արորա, դիզայներ
Կիտու Հիդվանի - Անիշա Ռոյ, մոդելային գործակալության տնօրեն
Սուչիտրա Պիլայ-Մալիկ - Ավանտիկա Սարին, Աբհիջիտայի կինըԿոնկոնա Սեն Շարմա, Ռանվիր Շորեյ, Մանիշ Մալհոտրա, Կարեն Ջոհար, Մադհուր Բհանդարկար - կամեո


== Պարգևներ և անվանակարգեր ==


=== Filmfare Awards ===
Filmfare Award կնոջ լավագույն դերակատարման համար - Պրիանկա Չոպրա
Filmfare Award երկրորդ պլանի կնոջ լավագույն դերակատարման համար - Կանգանա Ռանաուտ (անգլ.՝  Kangana Ranaut)
Անվանակարգ՝ Filmfare Award կնոջ դերակատարման լավագույն բեմել - Մուգդհա Գոդսե (անգլ.՝ Mugdha Godse)
Անվանակարգ՝ Filmfare Award՝ կադրից դուրս գտնվող կնոջ լավագույն վոկալի համար - Նեհա Բհասին (անգլ.՝ Neha Bhasin)
Անվանակարգ՝ Կադրից դուրս գտնվող կնոջ լավագույն վոկալ - Շրուտի Պատհակ Shruti Pathak}}
Անվանակարգ՝ [[Filmfare Award՝ Լավագույն ռեժիսորներ - Մադհուր Բհանդարկար (անգլ.՝ Madhur Bhandarkar)
Անվանակարգ՝ Լավագույն սցենար - Աջայ Մոնգա, Մադհուր Բհանդարկար


=== Ազգային կինոմրցանակներ ===
Ազգային կինոմրցանակ կնոջ լավագույն դերակատարման համար - Պրիյանկա Չոպրա
Ազգային կինոմրցանակ երկրորդ պլանի կնոջ լավագույն դերակատարման համար - Կանգանա Ռանաուտ


== Ծանոթագրություններ ==


== Արտաքին հղումներ ==
«Նորաձևություն»(անգլ.) ֆիլմը Internet Movie Database կայքում
Ֆիլմի կայքը
Պոկրովկա (գյուղ, Իգլինսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Դուգին

Ալեքսանդր Գելիի Դուգին (ռուս.՝ Александр Гельевич Дугин, հունվարի 7, 1962(1962-01-07), Մոսկվա, ՌԽՖՍՀ, ԽՍՀՄ), ռուս հասարակական գործիչ, փիլիսոփա, քաղաքագետ, հասարակագետ։ Պրոֆեսոր, ՄՊՀ սոցիլոգիայի ֆակուլտետի միջազգային հարաբերությունների սոցիոլոգիայի վարչի պաշտոնակատար 2009-2014 թվականներին, եվրասիական միջազգային շարժման առաջնորդ։ Դուգինի քաղաքական գործունեությունը ուղղված է Ռուսաստանի և խորհրդային նախկին հանրապետությունների քաղաքական ինտեգրման նոր՝ Եվրասիական միության (ԵԱՄ) ստեղծման միջոցով։
Դուգինի հրապարակախոսական ելույթներում հաճախ նկատելի են ծայրահեղ ազգայնամոլական և ֆաշիստական հռետորաբանություն։
Հայտնի է նաև իր հակահայ ելույթներով, մասնավորապես, ադրբեջանական հեռուստաալիքներով Արցախի հարցում պրոպագանդիստական և ադրբեջանամետ խոսքով։


== Արտաքին հղումներ ==
Կենսագրությունը և հիմնական աշխատությունները Archived 2011-11-30 at the Wayback Machine.
95 (թիվ)

95 (իննսունհինգ), բնական թիվ է


== Գիտության մեջ ==
95-ը ամերիցիումի ատոմային թիվն է
95 կարգային թիվն է կրում Արեթուսա աստերոիդը


== Այլ ==
Ֆրանսիայի Վալ-դը-Ուազ դեպարտամենտի կարգային թիվն է


== Տես նաև ==
95 թ.
Մ. թ. ա. 95 թ.
Շոլոխովսկի շրջան

Շոլոխովսկի շրջան (ռուս.՝ Шолоховский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Վեշենսկայա ստանիցան։ Տարածքը կազմում է 2527 կմ², բնակչությունը՝ 28,8 հզ. (2010 թ. տվյալներով)։ Շրջանի մեջ է մտնում 9 գյուղական համայնք։
Ուրսուլա Անդրեսի սպիտակ բիկինի

Ուրսուլա Անդրեսի սպիտակ բիկինի (նաև հայտնի է որպես «Բժիշկ Նոուի» բիկինի անվամբ), իրենից ներկայացնում է Ուրսուլա Անդրեսի սպիտակ բիկինին, որը նա կրել է 1962 թվականի «Բժիշկ Նոու» ֆիլմում Հաննա Ռայդերի դերը կատարելիս։ Դա հագած նա դուրս է գալիս լողափի ջրից, որը ֆիլմի շշմեցուցիչ հաջողությունից հետո ստացել է Ջեյմս Բոնդի անունը (Ջեյմս Բոնդի լողափ)։ Համարվում է բոլոր ժամանակների ամենահայտնի բիկինիներից և նորաձևության ու կինեմատոգրաֆիայի ամենանշանակալի դրվագներից մեկը։ Ուրսուլա Անդրեսի սպիտակ բիկինին բիկինիի պատմության ամենանշանակալի պահերից է, կազմված է երկու մասից՝ վերևից ու ներքևից, որը Անդրեսի դերից հետո բուռն վերելք է ունեցել։ Բիկինիի ներքևը զարդարված է սպիտակ գոտիով, որը կրում են բրիտանական բանակում, արույրե ճարմանդով և մասերով, ինչպես նաև ձախ կողմում կա մեծ դանակի համար պատյան։


== Պատմություն ==
Առաջին անգամ բիկինին ցուցադրվել է Փարիզի նորաձևության ցուցադրության ժամանակ 1946 թվականին, սակայն 1950-ական թվականներին բիկինին դեռևս համարվել է տաբուացված հագուստ։ Անդրեսի բիկինին դարձել է կարևոր իրադարձություն կանանց պատմության մեջ, որոնք ի հայտ են եկել «սեքսուալ հեղափոխության» առաջացման շրջանում։


== Ծանոթագրություններ ==
Adore You

«Adore You», ամերիկացի երգչուհի Մայլի Սայրուսի երգը իր չորրորդ Bangerz ստուդիական ալբոմից։ Սինգլը թողարկվել է 2013 թվականի դեկտեմբերի 17-ին «RCA Records» ընկերության կողմից՝ որպես ապագա երրորդ ձայնապնակի սինգլ։ Ստեղծագործությունըգրել են Սթեյսի Բարտը և ինքը՝ երգչուհին։ Թրեքի պրոդյուսերը եղել է Oren Yoel-ը։
Սինգլը դրական արձագանքներ է ստացել քննադատների կողմից, որոնք հիացել են երգչուհու հրաշալի վոկալով։ Համեմատելով տվյալ ալբոմի նախորդ սինգլները՝ քննադատները «Adore You»-ն անվանել են ավելի հանգիստ, քնարական ստեղծագործություն։


== Ընդհանուր տեղեկություններ ==
«Adore You» երգը համարվում է R&B-ի տարրերով փոփ բալլադ, որի ընթացքում Սայրուսը սեր է խոստովանում իր ընկերոջը՝ Լիամ Հեմսվորթին։ Ավելի վաղ ենթադրվում էր, որ սինգլը դառնալու է «SMS (Bangerz)» ստեղծագործությունը, որը ձայնագրվել է Բրիթնի Սփիրսի հետ համատեղ, սակայն այն հիթ-շքերթներում լավ արդյունքներ ցույց չի տվել, ինչը չի կարելի ասել «Adore You»-ի մասին։ Երգը հասել է «Billboard Hot 100» հիթ-շքերթի 21-րդ հորիզոնականին, իսկ «iTunes USA»-ի՝ 7-րդ հորիզոնականին։
2014 թվականի փետրվարի 13-ին թողարկվել է «Adore You» երգի ռեմիքսը, որի համապրոդյուսերը եղել է ֆրանսիացի դիջեյ և երգահան Սեդրիկ Ժերվեն։ Թողարկումը տեղի է ունեցել Ժերվեի սեփական լեյբլում։ Քանի որ երգի հաջողությունը այնքան էլ ապշեցուցիչ չէր, որքան սպասվում էր, Սայրուսը թողարկել է այս ռեմիքսը՝ ունկնդիրների ավելի մեծ լսարան գրավելու նպատակով։ Պարային ռիթմը, բիթը, կրակոտ մեղեդին օգնել են տարբերակել հանգիստ ստեղծագործությունը։


== Երաժշտական տեսահոլովակ ==
Տեսահոլովակը թողարկվել է 2013 թվականի դեկտեմբերի 26-ին երգչուհու MileyCyrusVEVO ալիքում։ Տեսահոլովակի ռեժիսորը եղել է Rankin-ը։ Տեսահոլովակի պաշտոնական թողարկումից 12 ժամ առաջ այն միացվել է ցանցին, համապատասխանաբար չի կարողացել գերազանցել իր նախորդի՝  «Wrecking Ball» երգի դիտումների քանակի ռեկորդը։ Տեսահոլովակը ցույց է տալիս մերկ Մայլիին սավանների վրա, որը նկարում է իրեն տեսախցիկով («տնային» տեսանյութի նման)։ Ապա Սայրուսը հագնված երգում է լոգարանում։


== Հիթ-շքերթներ և հավաստագրեր ==


=== Հավաստագրեր ===


== Թողարկման պատմություն ==


== Ծանոթագրություններ ==


== Արտաքին հղումներ ==
Պաշտոնական տեսանյութ
Բիրիջիկ

Բիրիջիկ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նովի Տագամլիկ (գյուղ, Մաշևկայի շրջան)

Նովի Տագամլիկ (ուկրաիներեն՝ Новий Тагамлик), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Նովի Տագամլիկ գյուղում բնակվում էր 441 մարդ։ Բնակավայրը զբաղեցնում է 1783 կմ² տարածք։ Բնակչության խտությունը կազմում էր 247,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշխարհի արդարակյացները Նորվեգիայում

Աշխարհի արդարակյացները Նորվեգիայում (անգլ.՝ List of Norwegian Righteous Among the Nations), նորվեգացիներ, ովքեր Երկրորդ համաշխարհային պատերազմի տարիներին տեղի ունեցող հրեական հոլոքոստի ժամանակ փրկել են հրեաների։ Իսրայելի Աղետի ինստիտուտի և «Յադ վա Շեմ» թանգարանի կողմից նրանց շնորհվել է «Աշխարհի արդարակյացներ» կոչումը։
2016 թվականի հունվարի 1-ի դրությամբ այդ կոչումը ստացել են թվով 62 նորվեգացիներ։ Նորվեգիայի դիմադրության շարժման ժամանակ նորվեգացիների անձնազոհ գործունեության համար, 1977 թվականին, Երուսաղեմում գտնվող «Յադ վա Շեմ» թանգարանի կողմից բոլոր մասնակիցներին շնորհեցին «Աշխարհի արդարակյացներ» կոչումներով։


== Ցուցակ ==


== Ծանոթագրություններ ==


== Գրականություն ==
Mordecai Paldiel. The Path of the Righteous: Gentile Rescuers of Jews During the Holocaust. — Jersey City, NJ: KTAV Publishing House, 1993. — P. 365-370. — 401 p. — ISBN 9780881253764


== Արտաքին հղումներ ==
«Righteous Among the Nations Honored by Yad Vashem by 1 January 2016» (անգլերեն)։ Yad Vashem։ Արխիվացված է օրիգինալից 2016-03-22-ին։ Վերցված է 2016-2-20
Լոռու մարզի եկեղեցիների ցանկ

Ստորև ներկայացված է Հայաստանի Հանրապետության Լոռու մարզի եկեղեցիների ցանկը։ 


== Տես նաև ==
Ախթալա գյուղի պատմության և մշակույթի անշարժ հուշարձանների ցանկ (Լոռու մարզ)
Ստեփանավանի շրջանի հոգևոր կենտրոնների ցանկ
Վարդաբլուրի պատմության և մշակույթի անշարժ հուշարձանների ցանկ (Լոռու մարզ)
Օձունի պատմության և մշակույթի անշարժ հուշարձանների ցանկ (Լոռու մարզ)
Ուրասարի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Undiscovered

«Undiscovered», բրիտանացի երգիչ Ջեյմս Մորիսոնի, Մարտին Բրամերի, Սթիվ Ռոբսոնի գրած երգը։ Երգը գլխավորում է Մորիսոնի դեբյուտային Undiscovered ալբոմը։ Թողարկվել է 2007 թվականի մարտի 12-ին։ Այն She's Out of My League ֆիլմի սաունդթրեքն է։


== Երգացանկ ==
iTunes UK Download

Undisscovered


== Չարթեր ==


== Ծանոթագրություններ ==
Մեդե

Մեդե (իտալերեն՝ Mede), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 6993 մարդ 2004 թվականի մարդահամարի տվյալների, բնակչության խտությունը կազմում է 210 մարդ/կմ²։ Զբաղեցնում է՝ 33 կմ2 տարածք։ Հեռախոսային կոդ՝ 0384։ Փոստային ինդեքս՝ 27035։
Սուրբ Մարկիան Տորտոնացին և Սուրբ Մարտին Տուրը հարգվում են որպես կոմունայի հովանավորներ։ Տոնը նշվում է օգոստոսի չորրորդ կիրակի օրը։


== Ծանոթագրություններ ==
Բերեգովո (Ազովի շրջան)

Անվան այլ կիրառումների համար տե՛ս՝ Բերեգովո (այլ կիրառումներ)Բերեգովո (ռուս.՝ Береговой ), գյուղակ Ռուսաստանի Ռոստովի մարզի Ազովի շրջանում։ Մտնում է Պեշկովսկովո գյուղական համայնքի կազմի մեջ։ Ազով քաղաքից գտնվում է 40 կմ հեռավորության վրա։
Գերսդորֆ

Գերսդորֆ (ֆր.՝ Gœrsdorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1120 մարդ, բնակչության խտությունը` 85.24 մարդ/կմ²։ Բնակավայրը զբաղեցնում է 13.14 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 708 աշխատունակ (15-64 տարեկան) բնակիչ, որոնցից ակտիվ էին 541-ը, իսկ ոչ ակտիվները` 167։ Ակտիվության ցուցանիշը կազմում է 76,4 %։ 541 աշխատունակ մարդկանցից աշխատել է 505 անձ (282 տղամարդ և 223 կին)։ Գործազուրկ են եղել 36 անձ (16 տղամարդ և 20 կին)։ 167 անաշխատունակներից 51-ը եղել են աշակերտներ կամ ուսանողներ, 70-ը` թոշակառուներ, իսկ 46-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լյոշա Սվիկ

Լյոշա Սվիկ (իրական անունը՝ Ալեքսեյ Իգորևիչ Նորկիտովիչ նոյեմբերի 21, 1990(1990-11-21), Եկատերինբուրգ, ՌԽՖՍՀ, ԽՍՀՄ), ռուս երաժշտական կատարող։
Հայտնի է դարձել 2017 թվականին՝ «Я хочу танцевать» երգով։ 2018 թվականի արդյունքներով՝ միանգամից երկու երգ՝ «Дым» և «Малиновый свет», ներառվեցին ՎԿ-ի տարվա թոփ-30 ամենատարածված երգերի ցանկում (զբաղեցնելով համապատասխանաբար 16-րդ և 17-րդ հորիզոնականները)։


== Կենսագրություն ==
Լյոշա Սվիկը ծնվել է 1990 թվականի նոյեմբերի 21-ին Սվերդլովսկում (այժմ՝ Եկատերինբուրգ)։
Ալեքսեյի ընտանիքում ոչ ոք չունի երաժշտական կրթություն։ Ինքը նույնպես երաժշտական դպրոցում չի սովորել։ 9-րդ դասարանից հետո գնացել է քոլեջ, բայց այնտեղ սովորել է միայն մեկ կիսամյակ («վերցրեց այնտեղից փաստաթղթերը և հեռացավ»)։ Սկսած 19 տարեկանից՝ չորս տարի աշխատել է որպես խոհարար՝ մեծ մասը ճապոնական խոհանոցում։
Եղել է «Puzzle» խմբի անդամ։
Այնուհետև սկսել է սոլո կարիերան, ընդ որում՝ արմատապես փոխելով երաժշտական ուղղությունը։ Աշխատել է 4atty aka Till-ի (Գրիբի խմբի անդամ) և ռուսական հիփ-հոփ տեքստերի հեղինակներ Dramma-ի և HOMIE-ի հետ։ Հայտնի է դարձել 2017 թվականին «Я хочу танцевать» երգով, որը գործիքավորել է պրոդյուսեր և բիթմեյքեր Ռոմա CVPELLV-ը։ Վերջինս հայտնի է այնպիսի արտիստների հետ աշխատելով, ինչպիսիք են Տիմատին և Մոտը։
2018 թվականի արդյունքներով՝ Լյոշա Սվիկի «Дым» և «Малиновый свет» երգերն ընդգրկվել են ՎԿ սոցիալական կայքի թոփ-30 ամենատարածված երգերի ցանկում (զբաղեցնելով 16-րդ և 17-րդ հորիզոնականները)։


== Սկավառակագրություն ==


=== Ալբոմներ ===


==== Համատեղ ալբոմներ ====


=== Սինգլներ ===


== Տեսահոլովակներ ==


== Տարեկան շքերթներ ==


== Մրցանակներ և անվանակարգեր ==


=== RU.TV-ի մրցանակ ===


== Ծանոթագրություններ ==


== Արտաքին հղումներ ==
Լյոշա Սվիկի պրոֆիլը Warner Music Russia ձայնագրման լեյբլի կայքում
Դենիս Լիրի

Դենիս Լիրի (անգլ.՝ Denis Colin Leary, օգոստոսի 18, 1957(1957-08-18), Վուստեր, Մասաչուսեթս, ԱՄՆ), ամերիկացի դերասան, կատակերգու, ռեժիսոր, պրոդյուսեր, սցենարիստ և կոմպոզիտոր։


== Կենսագրություն ==
Դենիս Լիրին ծնվել է 1957 թվականի օգոստոսի 18-ին, Մասաչուսեթս նահանգի Վուսթեր քաղաքում։ Կաթոլիկ իռլանդացի ներգաղթյալների որդի է։ Մայրը՝ Նորան, սպասուհի էր, իսկ հանգուցյալ հայրը՝ Ջոն Լիրին՝ ավտոմեխանիկ։ Քանի որ նրա ծնողները Իռլանդիայի Քերի շրջանի Կիլլարնի քաղաքից էին, Լերին ունի ինչպես Իռլանդիայի, այնպես էլ ԱՄՆ քաղաքացիություն։ Լինին հանդիսանում է կատակերգու, ինչպես նաև «Ուշ գիշերը Կոնան Օ'Բրայենի հետ» շոուի հաղորդավար Կոնան Օ'Բրայենի զարմիկը և կատակով ասում էր, որ «բոլոր իռլանդացիները կապված են»։ Լերին ավարտել է Վուսթերի Saint Peter-Marian միջնակարգ դպրոցը։
Լիրին Բոստոնի Էմերսոնյան քոլեջի շրջանավարտ է, որտեղ նրա հետ սովորել են այլ հայտնի մարդիկ. Մարիո Կանտոնեն, որը շարունակում է մնալ նրա մտերիմ ընկերը, հումորիստ Սթիվեն Ռայթը և դերասանուհի Ջինա Գերշոնը, որը Լարիի հետ միաժամանակ սովորել է այս քոլեջում։ Դպրոցում նա և Ջոդի Հաֆները Էմերսոնի քոլեջի կատակերգական սեմինարի համահիմնադիրներն էին, մի թատերախմբի, որը մինչ օրս շարունակում է աշխատել համալսարանում։ 1979 թվականին Էմերսոնի քոլեջն ավարտելուց հետո, հաջողակ և շատ ջանասեր ուսանողը առաջարկ է ստացել մնալ դասավանդելու, նա ընդունել է առաջարկը և հաջորդ հինգ տարիներին աշխատել է որպես անգլերեն գրականության ուսուցիչ։ 2005 թվականին Դենիս Լիրին ստացել է Էմերսոնի քոլեջի պատվավոր պրոֆեսորի կոչում։ Այդպիսով նա «Why We Suck» գրքի շապիկին գրվել է որպես «Բժիշկ Դենիս Լիրի»։


=== Կարիերա ===
Լիրին սկսել է աշխատել որպես դերասան 1980-ականներին Բոստոնի բեմական կատակերգություններում, որտեղ ստորգետնյա ակումբում անցկացրել է իր սեփական «Play It Again Sam’s» շոուն։ Հայտնվել է նաև տեղական կատակերգական սերիալում՝ «Lenny Clarke’s Late Show»-ում, որը կազմակերպել է իր ընկեր Լեննի Քլարկը և Բոստոնի կատակերգական գրող Մարտին Օլսոնը։ Լերին և Քլարկը միասին նկարահանվել են «Stand Stand Stood Out» վավերագրական ֆիլմում։ Հենց այս ժամանակ էր, որ մշակել է իր բեմական կերպարը։ Լերին հայտնվել է նաև MTV-ի «Remote Control» ծաղրերգական շոույում՝ նվագելով Rolling Stones-ից Քիտ Ռիչարդսի, «եղբայր» համահաղորդավար Քոլին Քուինի և նկարիչ Էնդի Ուորհոլի հետ։
2010 թվականի նոյեմբերի 17-ին Դենիս Լիրին ստացել է Ջորջ Սթեյսիի դերը 2012 թվականին թողարկված «Անհավանական Սարդ-մարդը» ֆիլմում։
Մասնակցել է (որպես հրավիրված հյուր) «Սիմփսոնները» մուլտսերիալի նկարահանումներին (20 սեզոն 2 սերիա)


=== Անձնական կյանք ===
1989 թվականից Լերին ամուսնացած է Էմերսոնի քոլեջի նախկին ուսանողուհի Էն Լեմբեկի հետ։ Նրանք ունեն երկու երեխա՝ որդին՝ Ջոն Ջոզեֆը և դուստրը՝ Դևինը։ Էն Լեմբեք Լիրին հրապարակել է մի հուշ՝ «An Innocent, a Broad», իր որդու վաղաժամ ծննդյան մասին ամուսնու հետ Անգլիա կատարած այցի ժամանակ։ Նաև գրել է «Outtakes From a Marriage» վեպը, որը լույս է տեսել 2008 թվականին։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Официальный сайт(անգլ.)
Վարեշ

Անվան այլ կիրառումների համար տե՛ս՝ Վարեշ (այլ կիրառումներ)Վարեշ (բոս․՝ Vareš), քաղաք Բոսնիա և Հերցեգովինայում, համանուն համայնքի վարչկենտրոնը։ Սարաևո քաղաքից գտնվում է 45 կիլոմետր հեռավորության վրա։ Համարվում է Բոսնիա և Հերցովինայի Դաշնության Զենիցա-Դոբոյ կանտոնի մի մասը։ 2013 թվականի մարդահամարի տվյալների համաձայն քաղաքում բնակվել է 8․892 մարդ։


== Բնակչություն ==
Մարդահաբարի տվյալներ՝


=== 1971 թվական ===
Ընդամենը՝ 23,523 (100 %)
Խորվաթներ՝ 11,134 (47,33 %)
Բոսնիացիներ՝ 6,631 (28,18 %)
Սերբեր՝ 5,166 (21,96 %)
Հարավսլավներ՝ 307 (1,30 %)
Այլազգիներ՝ 285 (1,23 %)


=== 1991 թվական ===


==== Համայնք ====
Ընդամենը՝ 22,203 (100 %)
Խորվաթներ՝ 9,016 (40,60 %)
Բոսնիացիներ՝ 6,714 (30,23 %)
Սերբեր՝ 3,644 (16,41 %)
Հարավսլավներ՝ 2,071 (9,32 %)
Այլազգիներ՝ 758 (3,44 %)


==== Քաղաք ====
Ընդամենը՝ 5,888 (100 %)
Խորվաթներ՝ 3,035 (51,54 %)
Բոսնիացիներ՝ 1,068 (18.13 %)
Հարավսլավներ՝ 859 (14,58 %)
Սերբեր՝ 627 (10,64 %)
Այլազգիներ՝ 299 (5,07 %)


=== 2001 թվական ===
Ընդամենը՝ 13,293 (100 %)
Բոսնիացիներ՝ 9,700 (73 %)
Խորվաթներ՝ 3,500 (26,3 %)
Սերբեր՝ 56 (0,4 %)
Այլազգիներ՝ 37 (0,3 %)


== Հայտնի անձինք ==
Բորո Ստեպանովիչ, դերասան
Իպե Իվանդիչ, երգիչ
Սլավեն Ստեպանովիչ, ֆուտբոլիստ
Զելիկո Իվանկովիչ, բանաստեղծ և գրող
Մատիա Դիվկովիչ, գրող


== Ծանոթագրություններ ==


== Արտաքին հղումներ ==
http://www.vares.pp.se/
http://www.vares-x.com.ba/ Archived 2017-09-18 at the Wayback Machine.
http://www.zupavares.com/
http://www.vares.info/
Կարակոյունլու (Ելիզավետպոլի գավառ)

Կարակոյունլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 70 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Շիրետոկո

Շիրետոկո (ճապ.՝ 知床半島 Շիրետոկո հանտո։), թերակղզի Ճապոնիայի Հոկայդո կղզու արևելքում։ Թերակղզու անունը ծագում է այնու ժողովրդի լեզվից և նշանակում է «երկրի ծայր» (այներեն՝ シリ エトク):
Թերակղզու արևելյան ծայրամասից լավ երևում է Կունաշիր կղզին, որը Ճապոնիայի ամենաքիչ բնակեցված և մշակովի տարածքներից մեկն է։ Թերակղզու տարածքում գտնվում են Մենասի և Շյարի գավառները։


== Թերակղզու կլիմա ==
Կուրիլյան հոսանքն ուժեղ ազդեցություն է ունենում թերակղզու կլիմայի ձևավորման վրա։ Շիրետոկո թերակղզուն բնորոշ են կարճ ամառները և երկար ձմեռները։ Ձյունը սարերը ծածկում է սեպտեմբերից մինչև հունիս ընկած ժամանակահատվածում, բացառությամբ ամենաբարձր լեռների գագաթների, որոնց վրա ողջ ամառը ձյուն է։


== Շիրետոկոյի լեռներ և հրաբուխներ ==

Իոդձան (ճապ.՝ 硫黄山)
Մինամի (ճապ.՝ 南岳)
Օկաբակե (ճապ.՝ オッカバケ岳)
Օբբեբեցո (ճապ.՝ 遠音別岳)
Պորոմոյ (ճապ.՝ ポロモイ岳)
Ռաուսու (ճապ.՝ 羅臼岳)
Ռուսյա (ճապ.՝ ルシャ岳)
Սամակե նուպուրի (ճապ.՝ サマッケヌプリ山)
Սասիրույ (ճապ.՝ サシルイ岳)
Սիբեցու (ճապ.՝ 標津岳)
Շիրետոկո (ճապ.՝ 知床岳)
Շյարի (ճապ.՝ 斜里岳)
Տինիսիբեցու (ճապ.՝ 知西別岳)
Տիմեբեցու (ճապ.՝ 知円別岳)
Տոկարիմույ (ճապ.՝ トッカリムイ岳)
Ունաբեցու (ճապ.՝ 海別岳)
Հիգասի (ճապ.՝ 東岳)


== Համաշխարհային ժառանգության կարգավիճակ ==

Շիրետոկո ազգային պարկում վայրի բնության լավ պահպանությունը ՅՈՒՆԵՍԿՕ-ին թույլ է տվել 2005 թվականին այն ներառել Համաշխարհային ժառանգության օբյեկտների ցանկում։ Դրանից բացի ցանկություն է առաջացել պահպանվող օբյեկտի տարածքի ընդլայնման մասին՝ Կուրիլյան մի շարք կղզիների տարածքի ավելացման և օբյեկտի համատեղ ռուս-ճապոնական «խաղաղության զբոսայգի» վերափոխման հաշվին։


== Հետաքրքիր փաստեր ==
Թերակղզու պատվին անվանվել է Շիրետոկո գլխավոր գոտու աստերոիդը (3867), որը 1988 թվականին բացվել է Կիտամիի աստղադիտարանի կողմից։


== Ծանոթագրություններ ==


== Արտաքին հղումներ ==
Полуостров Сиретоко на сайте Всемирного наследия ЮНЕСКО
Իզվեստկովոե (այլ կիրառումներ)

Իզվեստկովոե, կարող է վերաբերել՝

Իզվեստկովոե - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Իզվեստկովոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Ռյուտավեռե

Ռյուտավեռե (էստ․՝ Rütavere), գյուղ Էստոնիայի Պյարնումաա նահանգի Սաուգա շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժողովող

Ժողովող (եբրայերեն՝ קהלת‎, Կոհելեթ. հին հունարեն՝ Εκκλησιαστής, Եկլեզիաստես), Աստվածաշունչ մատյանի Հին Կտակարանի կանոնի գրքերից մեկը, պատկանում է իմաստության գրքերի թվին։ Ըստ հուդայականության և քրիստոնեական ավանդության գրքի հեղինակը Իսրայելի թագավոր Դավթի որդի Սողոմոնն է։ Սակայն ժամանակակից ուսումնասիրողների կարծիքով գիրքը գրվել է մ.թ.ա. IV-III դդ.։ Գիրքն ըստ բնույթի իմաստուն մտքերի, կյանքի, մահվան, երջանկության, մարդկային գործունեության տարբեր ոլորտների մասին խորհրդածությունների հավաքածու է։


== Անվան ծագում ==
Գրքի հեղինակը իրեն կոչում է «Ժողովող» (Դաւթի որդու՝ Երուսաղէմում Իսրայէլի թագաւոր Ժողովողի խօսքերը (ա։1))։ Ըստ ուսումնասիրողների, այդ անունը, հավանաբար, մատնանշում է Սողոմոնի կյանքի երկու իրադարձություններ, որոնց մասին հիշատակվում է Հին Կտակարանում։ Առաջին դրվագն այն է, երբ Սողոմոնը իմաստություն է ստացել Գաբավոնում, «բազմամարդ ժողովրդի մեջ» (Գ Թագ., գ։8), երկրորդը՝ երբ Երուսաղեմի տաճարի օծման առթիվ ժողովել է իսրայելցիներին ու օրհնել ժողովրդին՝ ժողովը (քահալ) (Գ Թագ, ը։2 և 14)։


== Ոճ ==
Գիրքը գրված է հանգավոր արձակով, բազմաթիվ զուգահեռականություններով ու տարբեր ձևերի մեջ առնված միևնույն գաղափարի կրկնությամբ։ Նախադասությունները սովորաբար երկար են և խճճված։ Կան սիրելի բառեր ու արտահայտություններ («ունայն է», «արեգակի ներքո», «իմաստություն»)։


== Ծանոթագրություններ ==


== Արտաքին հղումներ ==
Ժողովողի գիրքը արևելահայերեն թարգմանությամբ
Ժողովողի արևելահայերեն տարբերակը Վիքիդարանում
Սուրի

Սուրի (ֆր.՝ Sury), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 95 մարդ, բնակչության խտությունը` 28.70 մարդ/կմ²։ Բնակավայրը զբաղեցնում է 3.31 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 8 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 62 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 16։ Ակտիվության ցուցանիշը կազմում է 74,2 %։ 46 աշխատունակ մարդկանցից աշխատել է 42 անձ (21 տղամարդ և 21 կին)։ Գործազուրկ են եղել 4 անձ (4 տղամարդ և 0 կին)։ 16 անաշխատունակներից 5-ը եղել են աշակերտներ կամ ուսանողներ, 9-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրոխոդովսկի գյուղական խորհուրդ (Խարկովի մարզ)

Պրոխոդովսկի գյուղական խորհուրդ  (ուկրաիներեն՝ Проходівська сільська рада), Ուկրաինայի Խարկովի մարզի Դերգաչյովսկի շրջանում։
2001 թվականի տվյալներով Պրոխոդովսկի գյուղական խորհրդում բնակվում էր 1445 մարդ։ Բնակավայրը զբաղեցնում է 89.93 կմ² տարածք։ Բնակչության խտությունը կազմում էր 16.07 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բյոլլեմ

Բյոլլեմ (ռուս.՝ Бёллем), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Մեծ Լեմա գետի ձախ ափին՝ 32 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018532
Կոդը ըստ հիդրոլոգիական հետազոտության (ՌԴ) — 103001853
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սեյշալ

Սեյշալ (պորտ.՝ Seixal; [sɐi'ʃaɫ]), քաղաք Պորտուգալիայում, համանուն մունիցիպալիտետի վարչական կենտրոնը։ Քաղաքի բնակչության թվաքանակը կազմում է 31,1 հազար մարդ, մունիցիպալիտետի բնակչությանը՝ 164,7 հազար մարդ։ Քաղաքը և մունիցիպալիտետը մտնում են Լիսաբոնի շրջանի և Սետուբալի ենթաշրջանի կազմի մեջ։ Սեյշալը մտնում է Մեծ Լիսաբոն ագլոմերացիայի մեջ։ Հին վարչական բաժանմամբ քաղաքը մտել է Էշտրեմադուրա նահանգի մեջ։


== Դիրք ==
Սեյշալը գտնվում է Տախո գետի հարավային ափին։
Մունիցիպալիտետը սահմանակից է.

հյուսիսում՝ Տախո գետին,
արևելքում՝ Բարրեյրու մունիցիպալիտետին,
հարավում՝ Սեզիմբրա մունիցիպալիտետին,
արևմուտքում՝ Ալմադա մունիցիպալիտետին։


== Բնակչություն ==


== Պատմություն ==
Քաղաքը հիմնադրվել է 1836 թվականին։


== Շրջաններ ==
Նախատեսվում է շրջանների թիվը դարձնել է 11՝

Վելե դու Միլյասուշ
Միրատեժու
Կրուշ դե Պաու
Ֆորուշ դե Ամորա
Տորրե դա Մարինյա


== Ծանոթագրություններ ==


== Արտաքին հղումներ ==
Մունիցիպալիտետի պաշտոնական կայքը
Քյոդից

Քյոդից (գերմ.՝ Köditz), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2625 մարդ։ Զբաղեցնում է՝ 31,47 կմ² տարածք։ Պաշտոնական կոդ 09 4 75 141։


== Ծանոթագրություններ ==


== Արտաքին հղումներ ==
Պաշտոնական կայք
Նիզկովո

Նիզկովո (ռուս.՝ Низково), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Բնակչությունը 1993 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաֆիկ Առստամյան

Ռաֆիկ Առստամյան (21 հոկտեմբերի, 1952, Մինգեչաուր - 12 մարտի, 1992, Ասկերանի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Ռաֆիկ Առստամյանը ծնվել է 1952 թ. հոկտեմբերի 21-ին Մինգեչաուր քաղաքում։ 1966 թ. մշտական բնակություն հաստատելու նպատակով ընտանիքով տեղափոխվել է Ստեփանակերտ։ 1968 թ. ավարտել է թիվ 3 միջնակարգ դպրոցի 8-րդ դասարանը։ Ծառայել է Խորհրդային բանակի շարքերում։ Զորացրվելուց հետո աշխատանքի է անցել «Ռոսիա» կինոթատրոնում որպես կինոմեխանիկ, իսկ 1978 թ. տեղափոխվել էլեկտրատեխնիկական գործարան։ Արցախյան շարժման ակտիվ մասնակից էր։ Մասնակցել է Քարին տակ, Կրկժան, Դահրազ և շատ այլ գյուղերի համար մղված մարտերին։ Զոհվել է 1992 թ. մարտի 12-ին Ասկերան-Աղդամ հատվածում։ Հետմահու պարգևատրվել է ԼՂՀ «Արիության համար» մեդալով։ Ամուսնացած չէր։ Հանգչում է Ստեփանակերտի Հուշահամալիրում։ 


== Ծանոթագրություններ ==
Գյուղատնտեսության աշխարհագրություն

Գյուղատնտեսության աշխարհագրություն, տնտեսական աշխարհագրության ոլորտ, ուսումնասիրում է գյուղատնտեսական արտադրության տարածքային կազմակերպման աշխարհագրական հիմնախնդիրները և տեղաբաշխման օրինաչափությունները։ Գյուղատնտեսության տարածական տարբերությունները ձևավորվում են տարբեր բնական (կլիմայական, հողային, ռելիեֆային, բուսական, լանդշաֆտաաշխարհագրական) պայմաններում և որոշակի սոցիալտնտեսական գործոնների ազդեցության տակ։
Գյուղատնտեսության աշխարհագրությունը հետազոտում է գյուղատնտեսության նպատակահարմար տերիտորիալ կազմակերպման պրոբլեմները, տալիս գյուղատնտեսության արտադրության բնական պայմանների ու ռեսուրսների տնտեսական գնահատականը, ուսումնասիրում գյուղատնտ․ հողի օգտագործման միջոցներն ու զանազան արտադրական ձևերը, գյուղատնտեսության զարգացման սոցիալական ու տնտեսական առանձնահատկությունները։ Տողի արդյունավետության ու գյուղատնտեսության արտադրության արդյունավետության տարածական տարբերությունները հետազոտելիս գյուղատնտեսության աշխարհագրությունը հենվում է ուսումնասիրության աշխարհագրական մեթոդների վրա՝ օգտագործելով նաև տնտեսագիտության, ագրոնոմիայի, տեխնիկական գիտությունների տվյալները։
Սուրբ ծննդյան նվեր

Սուրբ Ծննդյան նվեր (անգլ.՝ «Jingle all the Way»), Բրայան Լևանտի ամանորյա կինոկատակերգությունն է։ Հայտնի է նաև «Ողջունիր աղջիկ Պապին» անվանմամբ։ Ֆիլմի համաշխարհային շնորհանդեսը տեղի է ունեցել 1996 թվականի նոյեմբերի 16-ին։
Կարգախոս֊«Two Dads, One Toy, No Prisoners»


== Սյուժե ==
Ֆիլմի գլխավոր հերոս Հովարդը շատ քիչ ժամանակ էր հատկացնում իր փոքրիկ որդուն։ Սակայն շուտով եկավ Ամանորը, որը հորը ստիպեց հիշել որդու մասին։ Նրա որդին շատ էր ուզում Տուրբոմեն սուպերհերոսի խաղալիքը։ Հայրը հիշեց դրա մասին, սակայն շատ ուշ էր, քանի որ այդ խաղալիքը շատ հայտնի էր և անհավատալի արագությամբ վաճառվեց, և համարյա խաղալիքի բոլոր նմուշները վերջացել էին։ Այժմ մեր հերոսին պետք է գտնել խաղալիքը, քանի որ տղան հորը չի ների, ցանկալի նվերը չստանալու համար․․․


== Դերերում ==
Առնոլդ Շվարցենեգեր - Հովարդ Լենգստոն
Սինբադ - Մայրոն Լարաաբի
Ֆիլ Հարտման - Պապ Մալտին
Ռիտա Ուիլսոն - Լիզ Լենգստոն
Ռոբերտ Կոնրադ - Համել սպա
Մարտին Մուլ - D.J.
Ջեյկ Լոյդ - Ջեյմի Լենգստոն
Ջեյմս Բելուշի - վաճառող Սնտա Կլաուս
Լարեյն Նյուման - առաջին տիկին
Հարվի Կորման - նախագահ
Դենի Վուդբերն - էլֆ Թոնի
Բիգ Շոու - հսկա Սանտա


== Հետաքրքիր փաստեր ==
Ինչպես և մյուս կատակերգություններում (բացի «Վերջին կինոհերոս» և «Ճշմարտանման սուտ»), Առնոլդ Շվարցենեգերը հրաժարվել է հոնորարից՝ նախընտրելով վերցնել դրամարկղային եկամտից իր մասնաբաժինը։
1997 թվականին ֆիլմը «Ոսկե մորի» հակամրցանակ միջոցառման ժամանակ հավակնորդ էր «Վատագույն ռեժիսոր» անվանակարգում։
Տիտրերը վերջացնելուց անմիջապես հետո ընթանում է փոքրիկ տեսարան, որտեղ Շվարցենեգերի հերոսը կանգնում է տոնածառի աստղի վրա և նրա կինը հարցնում է նվերից․․․իր համար։


== Ծանոթագրություններ ==


== Արտաքին հղումներ ==
«Սուրբ Ծննդյան նվեր»(անգլ.) ֆիլմը Box Office Mojo  կայքում
«Սուրբ Ծննդյան նվեր»(անգլ.) ֆիլմը Rotten Tomatoes կայքում
Դումանլի (այլ կիրառումներ)

Դումանլի, կարող է վերաբերել՝

Դումանլի - գյուղ Արևմտյան Հայաստանում, Խարբերդի վիլայեթի Խարբերդի գավառում
Դումանլի - գյուղ Օսմանյան կայսրությունում, Տրապիզոնի վիլայեթի Ջանիկի գավառում